หุ้นไทยปิดภาคเช้าเพิ่มขึ้น1.41จุด
ดัชนีหุ้นไทยเช้าวันนี้  14 พ.ย. ปิดที่1,290.48  จุดเพิ่มขึ้น1.41จุด  มูลค่าการซื้อขาย14,112.89  ล้านบาท
14 พ.ย. 2555

ดัชนีหุ้นไทยเช้าวันนี้  14 พ.ย. ปิดที่1,290.48  จุดเพิ่มขึ้น1.41จุด  มูลค่าการซื้อขาย14,112.89  ล้านบาท




ดัชนีหุ้นไทยเช้าวันนี้ปิดที่1,290.48  จุดเพิ่มขึ้น1.41จุดหรือ0.11%  จุดด้วยมูลค่าการซื้อขาย14,112.89  ล้านบาท ดัชนีแกว่งตัวระหว่าง 1,288.07จุด-1,293.77 จุด 
นักวิเคราะห์บริษัทหลักทรัพย์(บล.)ธนชาตคาดว่าแนวโน้ม ดัชนีวันนี้ ผันผวนตามคำตัดสินศาลฯ ว่าจะรับฟ้องกรณีผู้ตรวจการแผ่นดินฟ้องคดีประมูล 3G ว่า การแข่งขันไม่เป็นธรรม และ ให้ระงับการออกใบอนุญาต 3G หรือไม่ ซึ่งในกรณีที่ศาลฯ ไม่รับฟ้อง หรือรับฟ้องแต่ไม่ระงับการออกใบอนุญาต 3G จะถือว่าเป็นปัจจัย “บวก” ต่อหุ้นกลุ่มสื่อสาร อย่างบริษัทแอดวานซ์อินโฟร์เซอร์วิส( ADVANC)บริษัทโทเทิ่ลแอ็คเซ็สคอมมูนิเคชัน( DTAC) และบริษัททรูคอร์ปอเรชัน( TRUE )ขณะที่ล่าสุดกรรมการสอบฮั้วประมูล 3G ที่ กสทช.ตั้งสรุปเบื้องต้นว่าไม่พบการฮั้วประมูล
ดังนั้นจึงแนะนำให้จัดพอร์ตแบบ “ตั้งรับ” มากขึ้น: แม้ ดัชนี มีโอกาสปรับสูงขึ้นเหนือ 1,290 จุด วันนี้ในกรณีที่คำตัดสินศาลฯ กรณี 3G ออกมาดี อย่างไรก็ตามการปรับขึ้นของดัชนี จะเป็นเพียงการหนุนโดยหุ้นกลุ่มสื่อสารเท่านั้น ทำให้แนะนำจัดพอร์ตลงทุนแบบ “ตั้งรับ” มากขึ้น โดยแนะนำ “ทยอยสะสม” สำหรับบริษัทบีทีเอสกรุ๊ป( BTS)บริษัทวีจีไอโกลบอลมีเดีย(VGI )แนะนำ “ซื้อ”หุ้นบริษัทชินคอร์ปอเรชัน( INTUCH )และ “เก็งกำไร” ADVANC ขณะที่ “ลดสัดส่วน” หุ้น Beta สูงไปก่อน
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ประกอบด้วย 
BTS มูลค่าการซื้อขาย 1,078.39 ล้านบาท ปิดที่ 6.20 บาท ลดลง 0.05 บาท
CPF มูลค่าการซื้อขาย 622.08 ล้านบาท ปิดที่ 33.25 บาท ลดลง 0.50 บาท
TRUE มูลค่าการซื้อขาย 583.18 ล้านบาท ปิดที่ 5.00 บาท ลดลง 0.05 บาท
BANPU มูลค่าการซื้อขาย 573.58 ล้านบาท ปิดที่ 365.00 บาท ลดลง 10.00 บาท
INTUCH มูลค่าการซื้อขาย 432.26 ล้านบาท ปิดที่ 61.25 บาท เพิ่มขึ้น 0.50 บาท